my en my en en en en sv fr de de fr my my my my my my my my my my my de en my en my my my my my nl en my my my my my en en
Sunday, February 28 2016 00:00
မြေအောက်လူကူးစင်္ကြန်လမ်း တည်ဆောက်မည့်ပြည်လမ်းစိုက်ပျိုးရေးမှတ်တိုင်ကိုတွေ့ရစဉ်။
ဓာတ်ပုံ-ဖြိုးမောင်မောင်
ရန်ကုန်၊ ဖေဖော်ဝါရီ ၂၇-မြန်မာ နိုင်ငံတွင် ပထမဆုံးဖြစ်လာမည့်မြေ အောက်လူကူးစင်္ကြံလမ်းတစ်ခုကို ရန်ကုန်တိုင်းဒေသကြီး ကမာရွတ် မြို့နယ်ရှိပြည်လမ်းမတွင် စတင်တည် ဆောက်တော့မည်ဖြစ်ကြောင်း သိ ရသည်။
အဆိုပါ မြေအောက်လူကူးစင်္ကြန် လမ်းကို ရန်ကုန်တိုင်းဒေသကြီးအ စိုးရအဖွဲ့၏ခွင့်ပြုချက်ဖြင့် ရွှေတောင် ဖွံဖြိုးတိုးတက်မှုကုမဏီမှ အကောင် အထည်ဖော်တည်ဆောက်ကာ ရန် ကုန်မြို့တော်စည်ပင်သာယာရေး ကော်မတီသို့ လွှဲပြောင်းပေးအပ်လှူ ဒါန်းသွားမည်ဖြစ်ကြောင်းသိရသည်။
မြေအောက်လူကူးစင်္ကြံလမ်း (Underpass) ကို ကမာရွတ်မြို့နယ် ပြည်လမ်းမတွင်ရှိသည့် ပညာရေး တက္ကသိုလ်လေ့ကျင့်ရေးကျောင်းနှင့်
JUNCTION SQUARE SHOPPING CENTRE အနီးတွင် ရွှေတောင်ဖွံ့ဖြိုးရေး ကုမ္ပဏီမှတာဝန်ယူကာ ယင်းကဲ့သို့ တည်ဆောက်လှူဒါန်းသွားမည်ဖြစ် ကြောင်းသိရသည်။
ယင်းနှင့်ပတ်သက်ပြီး ရွှေတောင် ကုမ္ပဏီမှဒေါ်အေးမွန်သူက ''(Underpass) လုပ်ဖို့အတွက် စီစဉ်နေ ပါတယ်။ ဘယ်တော့စမယ်ဆိုတာ ကတော့အတိအကျပြောလို့မရသေး ပါဘူး။ အခု ရန်ကုန်မြို့တော်စည် ပင်သာယာရေးကော်မတီနဲ့ဆွေးနွေး ညှိနှိုင်းမှုတွေလုပ်နေပါပြီ'' ဟု ဖေ ဖော်ဝါရီ ၂ရ ရက်ကဒီမိုကရေစီတူ ဒေးသတင်းစာသို့ အတည်ပြုပြော ကြားသည်။
ရန်ကုန်မြို့တော်၏ အဓိကလမ်း ကျယ်တစ်ခုဖြစ်သည့် ပြည်လမ်းမ တွင် မော်တော်ယာဉ်သုံးစွဲမှုနှင့် ခရီး သွားပြည်သူများတိုးတက်များပြားလာသည့်အတွက် ပြည်လမ်းမအနီး တွင်ရှိသော ပညာရေးတက္ကသိုလ် လေ့ကျင့်ရေးကျောင်းနှင့် JUNCTION SQUARE SHOPPING အနီးတွင် ကျောင်း အတက်အဆင်း၊ ဘတ်စ်ကားဂိတ် များနှင့် လမ်းဖြတ်ကူးသူပြည်သူအ များ အန္တရာယ်ကင်းရှင်းပြီးသွားလာ မှုလွယ်ကူစေရန်အတွက် ယင်းကဲ့သို့ မြေအောက်လူကူးစင်္ကြံလမ်း (Underpass) ကို တည်ဆောက်ခြင်း ဖြစ်ပြီး ယင်းမြေအောက်လူကူးစင်္ကြံ လမ်းမှာ အရှည် ၃ဝမီတာ၊ အကျယ် ၃ မီတာ၊ အမြင့် ၃ မီတာခန့်ရှိပြီး H-Pile, Precast Tunnel Box and Deck အမျိုးအစားဖြစ်ကြောင်းသိ ရသည်။
မြေအောက်လူကူးစင်္ကြံလမ်း ကို ခန့်မှန်းခြေစီမံကိန်းလုပ်ငန်းကာ လ ၆ လခန့်ကြာမြင့်မည်ဖြစ်ပြီး လုပ် ငန်းခွင်ဧရိယာအနီး ယာဉ်ကြောပိတ် ဆို့မှုမဖြစ်ပေါ်စေသောနည်းဖြင့် ဆောင်ရွက်မည်ဖြစ်ကြောင်းသိရ သည်။
အဆိုပါမြေအောက်လူကူးစင်္ကြံလမ်းတည်ဆောက်ရန်အတွက် လမ်း ပေါ်ရှိလုပ်ငန်းများကိုဆောင်ရွက် ရာတွင်လည်း လိုအပ်ပါက ညအချိန် များတွင် ဆောင်ရွက်၍ နေ့အချိန် များတွင် ယာဉ်ကြောအားလုံးအသုံး ပြုနိုင်ရန်စီစဉ်ဆောင်ရွက်သွားမည် ဖြစ်ကြောင်းသိရသည်။
စင်ကာပူနိုင်ငံ Surbana Jurong ကုမ္ပဏီမှ တည်ဆောက်မှုဒီ ဇိုင်းနှင့် Technical Partner အဖြစ် ဆောင်ရွက်ပြီး ရွှေတောင်ကုမ္ပဏီက တာဝန်ယူကာ တည်ဆောက်သွားမည့် အဆိုပါမြေအောက်လူကူးစင်္ကြံလမ်း (Underpass) ကို တည်ဆောက်ရာ တွင်လည်း နိုင်ငံတကာအတွေ့အ ကြုံရှိ နိုင်ငံခြားသားပညာရှင်များ ၏ တည်ဆောက်ရေးနည်းပညာပိုင်း ဆိုင်ရာအကြံပေးကြီးကြပ်မှုများဖြင့် နိုင်ငံတကာအဆင့်အတန်းမီလုံခြုံ စိတ်ချမှုရှိအောင်တည်ဆောက်သွား မည်ဖြစ်ပြီး တည်ဆောက်ပြီးစီးသည့် အချိန်တွင်လည်း ရွှေတောင်ဖွံ့ဖြိုးတိုး တက်မှုကုမ္ပဏီမှ ရန်ကုန်မြို့တော် စည်ပင်သာယာရေးကော်မတီသို့ လွှဲ ပြောင်းပေးအပ်လှူဒါန်းသွားမည် ဖြစ်ကြောင်းသိရသည်။
Read 872 times
Published in မျက်မှောက်ရေးရာ
Tagged under
မြန်မာနိုင်ငံ၏ပထမဆုံး
မြေအောက်လူကူးစင်္ကြံလမ်း
ပြည်လမ်းပညာရေးတက္ကသိုလ်လေ့ကျင့်ရေးကျောင်း
Latest from Super User
မြို့ပတ်ရထားစီး ပြည်ပခရီးသည် ထက်ဝက်ခန့် တက်လာ
မွန်ပြည်နယ်အတွင်း မိုးစပါးစိုက်ပျိုးစရိတ်ထုတ်ချေးငွေများ အပြည့်အဝပြန်လည်ရရှိမည်ဟုဆို
ဝမ်ပေါင်ကုမ္ပဏီမှ ကြေးနီသယ်ကားများကို လက်ပံတောင်းတောင်ဒေသခံများ ပိတ်ဆို့တားဆီး ဆန္ဒပြတောင်းဆို
ကလေးလုပ်သား ခြောက်သိန်းခန့် အန္တရာယ်ရှိ လုပ်ငန်းခွင်များတွင် အဆိုးရွားဆုံးပုံစံဖြင့် ခိုင်းစေခံနေရဟု ILO ဆို
ရန်ကုန်မြို့ပတ်ရထားများ မြန်နှုန်းမြှင့်မောင်းနှင်နိုင်ရန် ခရီးသည်နည်းပါးသောဘူတာအချို့ကို ဖျက်သိမ်းမည်
Copyright 2014 © Democracy Today Daily Newspaper | Myanmar News Network Co.,Ltd. All rights reserved.